คือเมื่อก่อนฟันบนซี่สุดท้ายของหนูจะไม่มีคู่สบด้านล่างทั้งสองข้างเมื่อก่อนก็ไม่มีปัญหาอะไร เมื่อ2ปีที่เเล้วซี่เเหลมๆของฟันบนทั้งสองเวลาเคี้ยวทำให้เหงือก ด้านข้างเป็นรูมีเศษอาหารติดเสียดสีกระพุ้งเเก้มบวมเลยไปถอน พอถอนซักระยะอ้างปากขากรรไกรค้างประมาณ1-2วิ เคี้ยวด้านซ้ายมีเสียงกึกข้างหู หรือเสียงเเก็ก เวลาเคี้ยวบ่อยๆปวดกรามมาก เลยเคี้ยวด้านขาวด้านขวาตลอดปวดน้อยกว่าเเละไม่ค่อยมีเสียง เวลาอ้าปากกว้างไปก็ปวดกราม เเบบนี้มีปัญหาเกี่ยวกับขากรรไกรด้วยหรือเปล่าคะ เคี้ยวขวานานจนรู้สึกว่าหน้าด้านขวา ยกกว่าหน้าด้านซ้าย หน้าไม่เท่ากันเเบบนี้เเก้ปัญหาอย่างไรดี ขอบคะ
สวัสดีค่ะ อาการฟันไม่มีคู่สบ ทำให้เวลาเคี้ยว ฟันที่ไม่มีคู่สบไปเสียดสีและโดนเหงือกและกระพุ้งแก้มดังกล่าวมานั้น เป็นปัญหาที่เกิดขึ้นได้เมื่อถอนหรือผ่าฟันออกไปแค่ฝั่งใดฝั่งหนึ่ง จึงทำให้ฟันที่เหลืออยู่ไปกัดโดนกระพุ้งแก้มเกิดเป็นแผล มีเศษอาหารไปติด เสี่ยงต่อการติดเชื้อต่อฟันหรือเหงือกบริเวณรอบๆและอาจทำให้ทำความสะอาดในช่องปากยากได้ดังนั้นควรกลับไปพบทันตแพทย์ที่ดูแล หากมีอาการต่างๆดังกล่าวมา ซึ่งเป็นอาการที่เกิดขึ้นจากฟันที่ไม่สบกันดี เพื่อทำการถอนฟันที่ไม่มีคู่สบออกไปเพื่อขจัดปัญหาที่เกิดขึ้น ในเบื้องต้นรับประทานยาแก้ปวด แปรงฟันและทำความสะอาดในช่องปากให้สะอาด 2 ครั้งเช้าเย็น